Chigi (porodica)
<s>Chigi je ime bankarske porodice iz Siene, koja je pojavila tokom 13. vijeka i 1377. dobila plemstvo.</s>

<s>Historija</s>

<s>Tokom 15. vijeka  porodica se podijelila u dvije grane braće; Mariana i Benedetta.</s><s>Najistaknutiji član Marianova grane bio Agostino Chigi - il Magnifico, rimski bankar</s>

<s>Agostino Chigi</s>

<s>Prvi član porodice koji je postao značajan i utjecajan izvan lokalnih okvira bio je Agostino Chigi - il Magnifico (oko 1465.-1520.), spretni trgovac koji je kao bankar u Rimu izgradio za ono vrijeme jedan od najvećih poslovnih imperija u Evropi.</s><s>Agostino je financirao pape i upravljao crkvenim prihodima.</s><s>Bio je poznat kao veliki mecena, koji troši pravo bogatstvo na umjetnike i pisce.</s><s>Postao je poznat i po palači sa vrtom koju je dao izgraditi, danas znanu kao Villa Farnesina, koju mu je dekorirao svojim freskama Rafael.</s>

<s>Fabio Chigi</s>

<s>Drugi član porodice koji je pridonio njenom blagostanju bio je Fabio Chigi, koji je 1655. izabran  za papu kao Aleksandar VII..</s><s>On je za svog pontifikata silno protežirao svog nećaka Agostina, pa mu je osigurao feude uz pripadajuće titule.</s><s>Agostino je tako 1658. postao princ Farnese, nakon tog 1661 i princ Campagnana a 1662. i knez od Ariccia.</s><s>Aleksandar je uspio nagovoriti i cara Svetog Rimskog Carstva Leopolda I da mu 1659. dodjeli titulu kneza (fürst-a).</s>

<s>Fabio Chigi je još kao kardinal, a zatim i kao papa počeo je skupljati manuskripte i knjige iz tog je kasnije nastala Biblioteka Chigiana, koja je danas dio Vatikanske biblioteke.</s>

<s>I nakon Aleksanrove smrti ta rimska grana familije Chigi nastavila je prosperirati služeći Rimskoj kuriji.</s><s>U tu granu pripadao je i Ludovico Chigi Della Rovere Albani (1866.-1951.) Veliki majstor Suverenog malteškog viteškog reda.</s><s>Iz grane familije-Benedetto, Scipione i Carlo Corradino etablirali su se kao politički i vojni lideri, a Fabio Chigi (1849.-1906.) bio je osnivač grane Chigi-Saracini-Lucherini.</s>

<s>Nakon što je 1852. izumrla familija Albani, sa kojima su se tradicionalno ženili, od 1735. su svom prezimenu dodali i to prezime, pa se odtad zovu Chigi-Albani.</s>

<s>Iz sienske grane Zondadari najistaknutiji predstavnici bili su kardinal Anton Felice i senator Bonaventura (1841.- 1908.).</s><s>Grana Chigi Montoro iz Viterba, potječe od Francesca (1469.-1519.) brata  Agostina Chigia, ona je vremenom postala poznata kao - Chigi Montoro Patrizi (1736.) i na kraju u Rimu kao Naro-Montoro-Patrizi.</s>

<s>Izvori</s>

<s>Vanjske veze</s>

<s>La Famiglia Chigi  
 Chigi</s>

<s>Italijanske porodice
Italijansko plemstvo</s>

